Rand steur hom aan niks, bitcoin skiet die hoogte in | Netwerk24
Deur Elvira Wood 27 Mei 2019 07:17
’n Dollar sou jou Maandagoggend R14,40 kos. Foto: Elvira Wood
Die geldeenheid verhandel reeds sedert 20 Mei teen om en by R14,40 teenoor die dollar.
Nie eens die nuus Vrydagaand dat die kredietgradeerder Standard & Poor’s Global Services (S&P) die land se kredietgradering onveranderd gelaat het óf pres. Cyril Ramaphosa se inhuldiging as president Saterdag kon hom laat beweeg nie.
Internasionaal is daar wel kommer oor hoe die dollar deur die handelstryd met China beïnvloed gaan word. Dog dit kan nie tans in die waarde van die rand bespeur word nie.
Die rand verhandel vroeg Maandagoggend teen R14,40 teenoor die dollar, R18,34 teenoor die Britse pond en R16,15 teenoor die euro verhandel.
Kriptogeld het egter ’n baie beter naweek agter die blad.
Bitcoin het net soos onlangs weer skielik begin klim.
Dit verhandel Maandagoggend meer as 8% hoër teen $8 724,11.
In randterme het dit sedert Vrydag met meer as R10 000 verstewig en verhandel teen R130 358 per bitcoin.
Bloomberg berig dit is die hoogste vlak die afgelope jaar.
Mati Greenspan, ’n senior markontleder by eToro, skryf Vrydag in ’n nota met dié dat dit al makliker word om bitcoin te gebruik koop meer mense dit.
Goud: $1 287,06 per fynons
Olie: $68,64 per vat
Bitcoin: $8 724,11/R130 358
Ethereum: $267,54/R4 005
Meer oor: Standard & Poor's | Cyril Ramaphosa | Bitcoin | Rand | Dollar
Bitcoin val met bykans $1 000